Eriti romaani III ja IV osas nägime, kuivõrd murendavalt, desorganiseerivalt mõjus Indrek. Tema osalise nägija seisukoht, kauged analoogiad, poolele teele jäämised, vahelepoetuv iroonia - kogu see relatiivsuse ideoloogia ja lahtiste otsade jätmine mõjus teistesse inimestesse halvasti: õõnestas neil alt pinna, nende loomu­liku osalise tõe. Päristõele  nad said ehk küll lähemale, kuid isik­likus elus sattusid tasakaalutusse, sattusid nagu vaglad liivale.